Diari Oficial de la Generalitat Valenciana


Sumari del DOGV 4213, del 20-03-2002 (2002/2273)

RESOLUCIÓ de 14 de febrer de 2002, de la directora general de Planificació i Gestió del Medi de la Conselleria de Medi Ambient, per la qual s'ordena la part dispositiva de les declaracions d'impacte ambiental.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4213

Data del DOGV
:   20-03-2002

Secció del DOGV
:   V. ALTRES ANUNCIS - E) MEDI AMBIENT

Número del document
:   2002/2273


Data del document
:   14-02-2002

Organisme emissor
:   Conselleria de Medi Ambient

Tipus de document
:   Resolució

Descriptors 

:   * Buñol
    * Xàtiva
    * Fanzara
    * Atzeneta d'Albaida
    * Castalla
    * Nucia, la
    * Benidorm
    * impacte ambiental
    * vigilància del medi ambient

RESOLUCIÓ de 14 de febrer de 2002, de la directora general de Planificació i Gestió del Medi de la Conselleria de Medi Ambient, per la qual s'ordena la part dispositiva de les declaracions d'impacte ambiental. [2002/X2273]
  
Els articles 4.3 i 22 del Reial Decret Legislatiu 1.302/1986, de 28 de juny, d'avaluació d'impacte ambiental i del Reial Decret 1.131/1988, de 30 de setembre, pel qual s'aprova el reglament per a l'execució de l'anterior decret, respectivament, estableixen l'obligatorietat de fer públiques les declaracions d'impacte ambiental
  
Seguint aquesta línia, els articles 5.3 i 28 de la Llei 2/1989, de 3 març, de la Generalitat Valenciana d'Impacte Ambiental, i del seu Reglament, aprovat per Decret 162/1990, respectivament, estableixen l'obligatorietat de fer públiques les declaracions d'impacte ambiental, i en particular, de publicar aquestes declaracions en el Diari Oficial de la Generalitat Valenciana.
  
En virtut d'això, he resolt:
  
Article únic
  
Publicar en el Diari Oficial de la Generalitat Valenciana les declaracions d'impacte ambiental corresponent als expedients 557/99-AIA, 558/99-AIA, 370/99-AIA, 046/95-AIA i 417/98-AIA que segons el Reglament aprovat per Decret 162/1990 estableix l'obligatorietat de publicar-les.
  
València, 14 de febrer de 2002.- La directora general de Planificació i Gestió del Medi: Paloma Gómez Ossorio.
  
Declaració d'impacte ambiental
  
Vist l'expedient 557/99-AIA sobre Legalització d'explotació ramadera de vaquí d'engreixament al terme municipal de Buñol, partida del Maset, polígon 12, parcel·la 130 i el promotor del qual és Ganadería Ayter, SL.
  
Vist que es va remetre per part de la Direcció Territorial de Medi Ambient de València l'expedient municipal, projecte d'activitat i Estudi d'Impacte Ambiental, havent portat a terme les següents actuacions:
  
. Certificat d'informació pública del secretari de l'Ajuntament indicant que no s'han produït al·legacions (BOP núm. 135 de 9 de juny de 1999).
  
. Informe favorable del regidor delegat d'Obres Públiques, Urbanisme i Medi Ambient.
  
. Informe favorable de tècnic municipal.
  
. Informe favorable del cap local de Sanitat.
  
Vist que del contingut de l'estudi es pot ressaltar el següent: l'activitat consisteix en l'engreixament de bestiar boví amb capacitat per a 400 animals, disposant de dues naus i una superfície parcialment descoberta. Disposa de bassa de lixiviats que els arreplega procedents de les zones descobertes on es troba el bestiar. El fem s'utilitza per a abonat en camps agrícoles de la zona. Els cadàvers d'animals són retirats per empresa especialitzada, justificant-ho.
  
Atés que es tracta de legalització d'activitat existent i que l'entorn de l'explotació és agrícola de secà (oliveres i garroferes).
  
Atés necessari realitzar femer de superfície impermeable amb fossa d'arreplegada de lixiviats impermeable i xarxa d'arreplegada d0'aquests des de les zones descobertes ocupades pel bestiar, per a evitar riscos de contaminació d'aigües i sòls.
  
Atés que el projecte examinat constitueix un dels supòsits fàctics en els que resulta preceptiva la formulació d'una Declaració d'Impacte Ambiental, prèvia a la resolució administrativa que s'adopte per a l'aprovació definitiva d'aquell, segons es desprén de l'art. 5é de la Llei d'Impacte Ambiental i concordants del seu Reglament.
  
Atés que en l'expedient s'han observat els tràmits previstos en el Decret 162/90, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en les altres disposicions que li són d'aplicació.
  
Atés que l'article cinqué del Decret 162/90, del 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, d'Impacte Ambiental, atribueix la competència a l'Òrgan Ambiental, per a les Declaracions i Estimacions d'Impacte Ambiental dels projectes a què s'aplique aquesta llei.
  
Atés que el Reglament Orgànic i Funcional de la Conselleria de Medi Ambient, aprovat per Decret 90/1999, de 30 de juliol, del Govern Valencià, atribueix a la Direcció General de Planificació i Gestió del Medi la competència sobre l'avaluació de l'impacte ambiental.
  
Per tot això i fent ús de les facultats que tinc legalment atribuïdes, formule la següent
  
Declaració d'impacte ambiental
  
Primer
  
Estimar acceptable, als sols efectes ambientals i sense perjudici de la prèvia obtenció de les autoritzacions sectorials que li siguen d'aplicació, la Legalització d'explotació ramadera de vaquí d'engreixament al terme municipal de Buñol, partida del Maset, polígon 12, parcel·la 130 i el promotor del qual és Ganaderia Ayter, SL, sempre que es complisquen els següents condicionants, a més del que disposa l'Estudi d'Impacte Ambiental, sempre que no entre en contradicció amb aquests:
  
1. Es realitzarà femer construït amb materials i de forma que se'n garantisca la impermeabilitat, així com xarxa d'arreplegada de lixiviats procedents del femer i de les zones descobertes d'estança del bestiar, que portarà els lixiviats a fossa d'arreplegada també impermeable.
  
2. El fem se sotmetrà a fermentació aeròbia mitjançant volteig periòdic del mateix, i els lixiviats procedents de l'acumulació del fem i de les zones descobertes d'estança del bestiar es mesclaran amb el mateix, gradualment, al llarg del procés de fermentació.
  
3. Es tancarà l'explotació.
  
4. Els cadàvers d'animals que es produïsquen seran retirats per empresa especialitzada, tal com indica l'Estudi d'Impacte Ambiental.
  
5. Es complirà el que indica la Llei 3/1995, de 23 de març, de Vies Pecuàries, tal com s'indica en l'Estudi d'Impacte Ambiental.
  
6. Qualsevol variació que es produïsca tant en el tractament com en el posterior destí dels residus haurà de comunicar-se a aquesta Direcció General.
  
Segon
  
Notificar a les persones interessades que contra la present resolució, per ser un acte de tràmit que no posa fi al procediment ni produeix indefensió, no hi escau cap recurs; sense perjudici d'utilitzar els mitjans que en defensa del seu dret s'estimen pertinents.
  
Tercer
  
Publicar en el Diari Oficial de la Generalitat Valenciana la present Declaració d'Impacte Ambiental, d'acord al que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.
  
València, 25 de gener de 2000.- La directora general de Planificació i Gestió del Medi: Amparo Monrós Chancosa.
  
Declaració d'impacte ambiental
  
Vist l'expedient 558/99-AIA sobre Ampliació i legalització d'explotació ramadera de vaquí d'engreixament al terme municipal de Buñol, partida del Maset, polígon 12, parcel·la 131, 132 i 12-a i el promotor del qual és SAT 5.104 "La Amistad".
  
Vist que es va remetre per part de la Direcció Territorial de Medi Ambient de València l'expedient municipal, projecte d'activitat i Estudi d'Impacte Ambiental, havent portat a terme les següents actuacions:
  
. Certificat d'informació pública del secretari de l'Ajuntament indicant que no s'han produït al·legacions (BOP núm. 116, de 18 de maig de 1999).
  
. Informe favorable del regidor delegat d'Obres Públiques, Urbanisme i Medi Ambient.
  
. Informe favorable de tècnic municipal.
  
. Informe favorable del cap local de Sanitat.
  
Vist que del contingut de l'Estudi es pot ressaltar el següent: l'activitat consisteix en l'engreixament de bestiar boví amb capacitat per a 400 animals, disposant de zona coberta i descoberta. S'indica que es construirà femer junt amb basses de lixiviats impermeable al costat dels nous coberts de l'explotació. El fem s'utilitza per a abonat en camps agrícoles de la zona. Els cadàvers d'animals són retirats per empresa especialitzada, justificant-ho.
  
Atés que es tracta d'ampliació i legalització d'activitat existent i que l'entorn de l'explotació és agrícola de secà (oliveres, garroferes, etc.).
  
Atés necessari realitzar femer de superfície impermeable amb fossa d'arreplegada de lixiviats impermeable i xarxa d'arreplegada d'aquests des de les zones descobertes ocupades pel bestiar, per a evitar riscos de contaminació d'aigües i sòls.
  
Atés que el projecte examinat constitueix un dels supòsits fàctics en els quals resulta preceptiva la formulació d'una Declaració d'Impacte Ambiental, prèvia a la resolució administrativa que s'adopte per a l'aprovació definitiva d'aquell, segons es desprenen de l'art. 5é de la Llei d'Impacte Ambiental i concordants del seu Reglament.
  
Atés que en l'expedient s'han observat els tràmits previstos en el Decret 162/90, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en les altres disposicions que li són d'aplicació.
  
Atés que l'article cinqué del Decret 162/90, del 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, d'Impacte Ambiental, atribueix la competència a l'Òrgan Ambiental, per a les Declaracions i Estimacions d'Impacte Ambiental dels projectes a què s'aplique aquesta llei.
  
Atés que el Reglament Orgànic i Funcional de la Conselleria de Medi Ambient, aprovat per Decret 90/1999, de 30 de juliol, del Govern Valencià, atribueix a la Direcció General de Planificació i Gestió del Medi la competència sobre l'avaluació de l'impacte ambiental.
  
Per tot això i fent ús de les facultats que tinc legalment atribuïdes, formule la següent
  
Declaració d'impacte ambiental
  
Primer
  
Estimar acceptable, als sols efectes ambientals i sense perjudici de la prèvia obtenció de les autoritzacions sectorials que li siguen d'aplicació, Ampliació i legalització d'explotació ramadera de vaquí d'engreixament al terme municipal de Buñol, partida del Maset, polígon 12, parcel·la 131, 132 i 12-a i el promotor del qual és SAT 5.104 "La Amistad", sempre que es complisquen els següents condicionants, a més del que disposa l'Estudi d'Impacte Ambiental, sempre que no entre en contradicció amb aquests:
  
1. Es realitzarà femer construït amb materials i de forma que se'n garantisca la impermeabilitat, així com xarxa d'arreplegada de lixiviats procedents del femer i de les zones descobertes d'estança del bestiar, que portarà els lixiviats a fossa d'arreplegada també impermeable. S'ubicarà al lloc proposat per l'Estudi d'Impacte Ambiental.
  
2. El fem se sotmetrà a fermentació aeròbia mitjançant el seu volteig periòdic, i els lixiviats procedents de l'acumulació del fem i de les zones descobertes d'estança del bestiar es mesclaran amb aquest, gradualment, al llarg del procés de fermentació.
  
3. Es tancarà l'explotació.
  
4. Els cadàvers d'animals que es produïsquen seran retirats per empresa especialitzada, tal com indica l'Estudi d'Impacte Ambiental.
  
5. Es complirà el que indica la Llei 3/1995, de 23 de març, de Vies Pecuàries.
  
6. Qualsevol variació que es produïsca tant en el tractament com en el posterior destí dels residus haurà de comunicar-se a aquesta Direcció General.
  
Segon
  
Notificar a les persones interessades que contra la present resolució, per ser un acte de tràmit que no posa fi al procediment ni produeix indefensió, no hi escau cap recurs; sense perjudici d'utilitzar els mitjans que en defensa del seu dret s'estimen pertinents.
  
Tercer
  
Publicar en el Diari Oficial de la Generalitat Valenciana la present Declaració d'Impacte Ambiental, d'acord al que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.
  
València, 25 de gener de 2000.- La directora general de Planificació i Gestió del Medi: Amparo Monrós Chancosa.
  
Declaració d'impacte ambiental
  
Vist l'expedient 370/99-AIA sobre el projecte d'instal·lació d'una Planta de Cogeneració a gas natural (amb un motogenerador de 1.942 kWe), promogut per la Conselleria de Sanitat per a l'Hospital General de Castelló, situada a l'Av. de Benicàssim s/n de Castelló (la Plana Alta).
  
Vist que, el 16 de juny de 1999, es rep del Servei Territorial d'Indústria i Energia de Castelló el projecte tècnic de Planta de Cogeneració per a l'Hospital General de Castelló.
  
Vist que, en data 28 de juliol de 1999, es rep del Servei Territorial d'Indústria i Energia a Castelló l'estudi d'impacte ambiental.
  
Tenint en compte que amb l'execució del projecte es generarà energia elèctrica i s'aprofitarà l'energia tèrmica continguda en els gasos de fuita, mitjançant una caldera de recuperació, per a produir vapor a utilitzar en la bugaderia, i l'energia tèrmica obtinguda de refrigerar els motors serà aprofitada, mitjançant intercanviadores de calor, per a precalfar l'aigua de calefacció i l'aigua sanitària.
  
Vist que, el 3 de setembre de 1999, es rep del Servei Territorial de Medi Ambient -Comissió d'Activitats Qualificades- un exemplar del projecte tècnic de la Planta de Cogeneració i còpia de l'expedient municipal de llicència d'activitat.
  
Vist que, en data 9 de novembre de 1999, es rep del Servei Territorial d'Indústria i Energia a Castelló els resultats de l'exposició pública.
  
Vist que, han sigut exposats al públic la sol·licitud d'Autorització Administrativa i l'Estudi d'Impacte Ambiental, durant el termini de trenta dies, mitjançant anunci en el BOP núm. 116 de data 23 de setembre de 1999, sense que s'hi hagen presentat al·legacions, segons certificat del Servei Territorial d'Indústria i Energia.
  
Donat que, el 16 de novembre de 1999, es va realitzar consulta a la Direcció General d'Educació i Qualitat Ambiental d'aquesta Conselleria.
  
Vist que, el 22 de desembre de 1999, es rep de la Direcció General d'Educació i Qualitat Ambiental l'informe emés pel Servei de Residus i Contaminació, en el qual s'arreplega els aspectes següents a tenir en compte per a garantir una adequada protecció de l'ambient atmosfèric i gestió de residus:
  
- L'activitat haurà de disposar d'un llibre de registre per cada un dels focus emissors de contaminants (per cada xemeneia) segons el model que apareix en l'annex IV de l'Ordre de 18 d'octubre de 1976, sobre prevenció i correcció de la contaminació industrial de l'atmosfera, on s'han d'anotar tots els mesuraments periòdics d'autocontrol de les emissions a l'atmosfera. El llibre de registre es troba disponible en els Serveis territorials de la Conselleria de Medi Ambient. Així mateix hauran de presentar correctament l'adaptació de l'enquesta que apareix en l'annex V de l'esmentada ordre, la qual igualment es troba disponible en els esmentats serveis territorials.
  
- Les xemeneies d'emissió de contaminants hauran d'instal·lar-se a l'altura que s'obtinga d'aplicar l'Ordre de 18 d'octubre de 1976, no obstant això, s'haurà de tenir en compte l'altura dels edificis de l'entorn, construint la xemeneia a una altura tal que sobrepasse, en tot cas, l'altura dels edificis en un radi doble a l'altura del dit focus, per a obtenir una dispersió mínimament suficient. A més, haurà de disposar cada focus d'orificis que possibiliten la presa de mostres dels paràmetres contaminants en la seua emissió i la seua accessibilitat mitjançant una estructura fixa, segons s'indica en la citada ordre.
  
- Quant a la producció de residus perillosos (per ex. els olis usats de lubricar el càrter del motor) l'empresa s'ha d'inscriure en el Registre de Xicotets Productors de Residus si produeix menys de 10 Tm/any, i en la sol·licitud d'inscripció s'ha d'especificar a quin gestor autoritzat es farà lliurament dels residus generats. No obstant això, si la producció total de residus perillosos (incloent els residus hospitalaris) és superior a la 10 Tm/any, hauran de sol·licitar la pertinent autorització administrativa en la Conselleria de Medi Ambient. Els residus generats necessàriament han de lliurar-se a un Gestor Autoritzat per la Conselleria de Medi Ambient.
  
- En l'Estudi d'Impacte Ambiental, en la pàgina 43, quan parla dels límits de referència per a la instal·lació, aplica els criteris establerts en l'apartat 2.2 i 2.7 de l'annex IV del Decret 833/1975, havent d'aplicar només els de l'apartat 2.7 del citat Decret que fa referència a Activitats industrials diverses no especificades en aquest annex, ja que la cogeneració utilitzant gas natural no es troba entre les activitats específiques. En conseqüència, les concentracions d'emissió estimades pel fabricant del grup motogenerador per al CO, sobrepassen els límits marcats en el Decret 833/75.
  
- Així mateix, en la pàgina 54 de l'estudi, en el paràgraf 3, diu textualment "... se suggereix que, a més de complir amb els controls obligatoris, es realitze un control més exhaustiu .." i hauria d'indicar explícitament el control que es realitzarà. Igualment, en la pàgina 55 es recomanen paràmetres a avaluar en el focus d'emissió i hauria de quedar clar quins són exactament els paràmetres que s'avaluaran en l'esmentat focus. En la pàgina 56 i 57, es recomanen freqüències de mostratge i es proposa un control rutinari, concretament diu "... es recomana la realització de mesures d'autocontrol, per part del centre comercial ...", no sabent en aquest cas a què fa referència. En tot cas, s'ha d'especificar quines són les actuacions que es realitzaran.
  
- En la pàgina 57 diu "Cal sol·licitar i diligenciar degudament en la Conselleria de Política Territorial, Obres Públiques i Vivenda de Generalitat Valenciana, els llibres de registre ..", afegir que en la Generalitat Valenciana no existeix l'esmentat departament.
  
- Pel que fa al Programa de Vigilància Ambiental de les emissions a l'atmosfera i del soroll ambiental generat, entenem que hauria de constar de:
  
- Mesuraments de les emissions de SO2, NO, NO2, CO i CO2, realitzades per una entitat col·laboradora de l'administració a la posada en marxa i cada tres anys.
  
- Mesuraments d'autocontrol de les emissions de NO2 i CO, realitzades per un centre qualificat o per la pròpia empresa una vegada cada any.
  
- Mesuraments del soroll ambiental en la parcel·la de l'activitat i en l'interior de vivendes o instal·lacions pròximes o confrontants realitzades per una entitat col·laboradora de l'administració a la posada en marxa i cada tres anys. No és acceptable donar mesures tenint en compte l'atenuació amb la distància, sinó que s'haurà de mesurar en els llocs explícitament citats (s'elaborarà un informe en què conste el tipus d'aparell amb el qual s'han realitzat els mesuraments, tenint en compte el soroll de fons, el període de mesurament i assenyalant si compleix amb la normativa vigent, Ordenança Municipal o RAMINP). En tot cas, haurà de garantir-se la no transmissió de més de 35 dB(A) a l'interior dels habitatges confrontants o de les habitacions de l'Hospital.
  
- Mesuraments del soroll ambiental en la parcel·la de l'activitat realitzades per un centre qualificat o per la pròpia empresa una vegada cada any.
  
El Programa de Vigilància Ambiental de les emissions a l'atmosfera s'haurà de realitzar en tots i cada un dels focus. No obstant això, l'autocontrol es podrà disminuir la seua freqüència en els focus que habitualment no funcionen (p. ex. xemeneia de bypass) i haurà de realitzar-se en els focus que realitzen efectivament i habitualment l'abocament.
  
Vist que l'oli usat de lubricar el motor (arreplegat en un bidó de 1.000 litres), les bateries, filtres i altres residus perillosos generats seran lliurats a empresa gestora autoritzada.
  
Vist que l'evacuació a l'atmosfera dels gasos d'escapament, tant els que han tingut un aprofitament energètic com els que no, es realitzarà a través de la xemeneia de la caldera de recuperació.
  
Vist que del soroll generat per la cogeneració, atenuat mitjançant la construcció de sala de motors amb aïllament acústic en els paraments verticals i porta i instal·lació de silenciadors en el conducte dels gasos d'escapament i en l'entrada i eixida de l'aire a la sala de motors, s'estima que es transferirà a l'edifici d'ús hospitalari més pròxim a la Planta de Cogeneració un nivell acústic inferior a 35 dB(A).
  
Vist que com a Programa de Vigilància Ambiental es proposa control de les emissions de contaminants a l'atmosfera, distingint:
  
- Un control semestral durant un període de temps o Fase Inicial fins que els resultats obtinguts complisquen els límits d'emissió.
  
- I un control rutinari que es realitzarà anualment.
  
Atés que, tots els residus perillosos generats en l'activitat han de ser emmagatzemats en envasos adequats per a això i etiquetatges correctament per al seu lliurament posterior a les respectives empreses gestores autoritzades a cada tipus de residu.
  
Tenint en compte que, els nivells d'emissió de contaminants emesos a l'atmosfera, tant dels gasos evacuats sense aprofitament energètic com dels que ja han sofert tal aprofitament, no hauran de sobrepassar els límits establerts en el Decret 833/75 que desenvolupa la Llei 38/72 de protecció de l'ambient atmosfèric. Per a les combustions de gas natural, els límits d'emissió hauran de ser:
  
Opacitat ....... 2 (Bacharach) i 1 (Ringlemann).
  
Monòxid de carboni .............. 500 ppm.
  
Òxids de nitrogen ................. 300 ppm.
  
Partícules en suspensió ........... 150 Mg/Nm3
  
SO2, des de l'any 1980 ............. 850 Mg/Nm3
  
Atés que el compliment dels límits d'emissions de contaminants a l'atmosfera ha de ser efectiu des de la posada en marxa de la instal·lació i al Programa de Vigilància Ambiental (PVA) li correspon vetlar per l'esmentat compliment, per la qual cosa no cap establir en dit PVA cap Fase Inicial de controls "fins a complir els dits límits" ja que això s'haurà de resoldre durant el període de proves de la instal·lació que és previ a la posada en funcionament.
  
Vist que en el Programa de Vigilància Ambiental s'ha d'establir a més de l'autocontrol anual de les emissions de contaminants, un control anual del nivell acústic produït, realitzats per una entitat col·laboradora amb l'administració o laboratori autoritzat.
  
Donat que el projecte examinat constitueix un dels supòsits fàctics en els quals resulta preceptiva la formulació d'una Declaració d'Impacte Ambiental, prèvia a la resolució administrativa que s'adopte per a l'aprovació definitiva d'aquell, segons es desprenen de l'art. 5é de la Llei d'Impacte Ambiental i concordants del seu Reglament.
  
Tenint en compte que en l'expedient s'han observat els tràmits previstos en el Decret 162/90, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana i en les altres disposicions que li són d'aplicació.
  
Atés que l'article cinqué del Decret 162/90, del 15 d'octubre, del Consell de la Generalitat Valenciana pel qual s'aprova el Reglament d'Impacte Ambiental per a l'execució de la Llei 2/89, d'Impacte Ambiental, atribueix la competència a l'Òrgan Ambiental, per a la Declaració d'Impacte Ambiental dels projectes a què s'aplique aquesta llei.
  
Atés que el Reglament Orgànic i Funcional de la Conselleria de Medi Ambient, aprovat mitjançant Decret 90/1999, de 30 de juliol, del Govern Valencià, atribueix a la Direcció General de Planificació i Gestió del Medi la competència sobre l'avaluació de l'impacte ambiental.
  
Per tot això i fent ús de les facultats que tinc legalment atribuïdes, formule la següent
  
Declaració d'impacte ambiental
  
Primer
  
Estimar acceptable, als sols efectes ambientals, el projecte d'instal·lació d'una Planta de Cogeneració a gas natural (amb un motogenerador de 1.942 kWe), promogut per la Conselleria de Sanitat per a l'Hospital General de Castelló, situada a l'Av. de Benicàssim s/n de Castelló (la Plana Alta), en els termes que estableix l'Estudi d'Impacte Ambiental i, sempre que, es complisquen les següents condicions:
  
1) L'oli usat, els possibles vessaments, bateries, filtres procedents dels circuits de trasbals de l'oli, i en general qualsevol altra substància que puga ser catalogada com a residu tòxic i perillós, seran adequadament emmagatzemats i etiquetatges, i lliurats a Gestor Autoritzat, segons la Llei 10/1998 de 21 d'abril de Residus.
  
2) Per ser productor de residus perillosos (incloent els residus hospitalaris), l'empresa està subjecta a tot el que disposa la Llei 10/1998 de 21 d'abril de Residus. És a dir, si produeixen menys de 10 Tm/any de RTP's caldrà inscriure-la en el Registre de Xicotets Productors de Residus Perillosos, o de ser superior a aqueixa quantitat haurà de sol·licitar davant de la Direcció General d'Educació i Qualitat Ambiental d'aquesta Conselleria l'autorització com a Productor de Residus Perillosos.
  
3) La present activitat, considerada en el catàleg d'activitats potencialment contaminants de l'atmosfera que s'indica en l'annex II del Decret 833/75, estarà a tot allò que s'ha disposat per a tals activitats en el títol VI de l'esmentat Decret (Règim especial d'activitats potencialment contaminants de l'atmosfera) i en l'Ordre de 18 d'octubre de 1976 sobre prevenció i correcció de la contaminació industrial de l'atmosfera.
  
4) Els nivells màxims d'emissió de contaminants a l'atmosfera que es garantiran de no superar seran:
  
Opacitat ......... 2 (Bacharach) i 1 (Ringlemann)
  
Monòxid de carboni ............ 500 ppm
  
Òxids de nitrogen .............. 300 ppm
  
Partícules en suspensió ........ 150 Mg/Nm3
  
SO2, ...................................... 850 Mg/Nm3
  
Igualment, s'ha de garantir que els nivells d'immissió no superen el qual estableix l'annex I del Decret 833/75 i la resta de legislació posterior que la modifique.
  
5) La xemenia d'evacuació i dispersió dels gasos en l'atmosfera disposarà dels adequats orificis per a la realització de les preses de mostres, a fi d'efectuar els mesuraments de control i autocontrol de les emissions exigides en la normativa, i d'una infraestructura fixa i segura que permeta l'accés als orificis. Així com, qualsevol altra prescripció continguda en l'Ordre de 18 d'octubre de 1976, sobre prevenció i correcció de la contaminació industrial.
  
6) El càlcul realitzat per a determinar l'altura real de la xemeneia a instal·lar, que serà el resultat obtingut d'aplicar l'Ordre 18 d'octubre de 1976 i de sobrepassar l'altura dels edificis que es troben en un radi doble a l'altura obtinguda en aquest càlcul, es presentarà en el Servei Territorial d'Indústria i Energia de Castelló -previ a l'obtenció de l'autorització administrativa corresponent- i en aquesta Direcció General.
  
7) L'activitat disposarà d'un llibre de registre per cada focus emissor de contaminants, segons el model que apareix en l'annex IV de l'Ordre de 18 d'octubre de 1976, sobre prevenció i correcció de la contaminació industrial, on s'anotaran tots els mesuraments periòdics d'autocontrol de les emissions a l'atmosfera. El llibre de registre es troba disponible en els Serveis territorials de la Conselleria de Medi Ambient.
  
8) L'empresa presentarà correctament l'adaptació de l'enquesta que apareix en l'annex V de l'Ordre de 18 d'octubre de 1976, la qual es troba disponible en els Serveis territorials de la Conselleria de Medi Ambient.
  
9) A pesar de les mesures que s'instal·len per a atenuar el soroll generat per aquesta activitat, es tindrà en compte el fet d'incorporar els silenciadors i equips necessaris per a la reducció dels nivells sonors als límits exigits per la normativa municipal en el lloc, i que no es transmeta a les habitacions de l'Hospital o possibles vivendes confrontants o pròximes més de 35 dB(A).
  
10) S'establirà com a Programa de Vigilància Ambiental de les emissions a l'atmosfera i del soroll ambiental generat:
  
- Mesuraments de les emissions de SO2, NO, NO2, CO i CO2, realitzades per una entitat col·laboradora de l'administració a la posada en marxa i cada tres anys.
  
- Mesuraments d'autocontrol de les emissions de NO2 i CO, realitzades per un centre qualificat o per la pròpia empresa una vegada cada any.
  
- Mesuraments del soroll ambiental en la parcel·la de l'activitat i en l'interior de vivendes o instal·lacions pròximes o confrontants realitzades per una entitat col·laboradora de l'administració a la posada en marxa i cada tres anys. I s'elaborarà un informe amb els resultats dels mesuraments en els llocs explícitament esmentats, constant el tipus d'aparell usat per a mesurar, i tenint en compte el soroll de fons, el període de mesura i assenyalant si compleix amb la normativa municipal vigent o l'Ordre de 10 de gener de 1983 del Reglament d'Activitats Molestes, Insalubres, Nocives i Perilloses.
  
- Mesuraments del soroll ambiental en la parcel·la de l'activitat realitzades per un centre qualificat o per la pròpia empresa una vegada cada any.
  
Els resultats obtinguts dels controls efectuats i el dictamen donat per l'ECA o Laboratori autoritzat relatiu a la suficiència de les mesures correctores de la contaminació projectades seran remesos a la Direcció General d'Educació i Qualitat Ambiental d'aquesta Conselleria.
  
Segon
  
Notificar als interessats que contra la present resolució, per ser un acte de tràmit que no posa fi al procediment ni produeix indefensió, no hi escau cap recurs; sense perjudici d'utilitzar els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana la present Declaració d'Impacte Ambiental, d'acord al que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.
  
València, 20 de gener de 2000.- La directora general de Planificació i Gestió del Medi: Amparo Monrós Chancosa.
  
Declaració d'impacte ambiental
  
Vist l'expedient 046/95-AIA sobre el projecte de Granja porcina d'engreixament situada en el Paratge Vallejo Monteros, polígon 8, parcel·la 63 a i b al terme municipal de Fuenterrobles (València) i el promotor del qual és Mocaher, SL.
  
Vist que la documentació formada per l'expedient municipal, projecte d'activitat i Estudi d'Impacte Ambiental ha sigut remesa a través de la Direcció Territorial de Medi Ambient de València (Activitats Qualificades).
  
En l'expedient municipal s'han portat a terme les següents actuacions:
  
- Informe arquitecte municipal: favorable. En ell s'indica que té concedida l'Autorització prèvia de la COPUT i que es compleixen les normes internes d'aplicació a la construcció de granges, encara que l'emplaçament de l'activitat no s'ajusta al planejament urbanístic vigent.
  
- Informe de l'enginyer industrial municipal favorable indicant a pesar que s'ha d'instal·lat un grup electrogen per a disposar d'il·luminació artificial i d'emergència.
  
- Informe del cap local de Sanitat favorable.
  
- Certificat d'informació pública del secretari de l'Ajuntament on s'indica que no s'han presentat al·legacions.
  
- Informe favorable de l'Alcaldia.
  
- Autorització prèvia de la COPUT concedida mitjançant Resolució de 22 d'agost de 1994.
  
Vist que del contingut de l'Estudi d'Impacte Ambiental es pot ressaltar el següent: L'activitat consisteix en l'engreixament de porcí amb una capacitat de 1.680 places. Es disposa de fossa de purins de capacitat de 900 m3 situada independent de les naus. La distància al nucli urbà és d'1,5 km. Es disposa de fosses de purí davall les naus amb capacitat de 630 m3. La producció anual de purí serà de 1.848 m3. Es disposa de compromís d'utilització de purí per agricultor de la zona que disposa de 297 ha. La dosi d'aplicació serà de 6,3 m3 per ha i any. L'eliminació de cadàvers és per mitjà de fossa estratificada en calç.
  
Vist que es va sol·licitar ampliació de l'Estudi d'Impacte Ambiental (EIA) i es va rebre resposta del promotor on indicava que no caldrà realitzar cap tractament previ a la seua utilització proposant l'agitació prèvia del purí mitjançant agitador.
  
Vist que amb data 11 de setembre de 1996 se li va sol·licitar al promotor novament justificara i detallara el tractament dels purins.
  
Vist que amb data 23 de setembre de 1999 es va remetre per part del promotor escrit de resposta d'ampliació sol·licitada en la qual es proposa com a tractament la utilització de producte a afegir als purins amb els següents efectes: reducció de la consistència de purí, i de males olors generades, major fluïdesa reducció del contingut de nitrogen total, reducció de la DQO encara que inicialment augmenta, etc. La informació de l'empresa subministradora indica que és possible la filtració sense pressió millorant els resultats i sense requerir una inversió molt costosa.
  
Atés necessari aplicar tractament als purins previ al seu ús com a adob en camps de cultiu per a evitar riscos de contaminació de sòls, aigües, etc. Donada la capacitat de la granja i que no s'ha provat l'eficàcia del mètode proposat en la rebaixa de la DBO, aquest s'haurà de millorar.
  
Vist que cal comprovar l'eficàcia del tractament donat als purins.
  
Atés necessari que tant les fosses de dejecció davall les naus, com la bassa de purins exterior a aquesta i fossa de cadàvers es realitzen amb materials i de forma que es garantisca la seua impermeabilitat i atés que la documentació no deixa clara aquesta circumstància.
  
Atés que cal que en l'aprofitament agrícola dels purins es tinga en compte el que disposa el Reial Decret 261/1996, sobre protecció de les aigües contra la contaminació produïda per nitrats procedents de fonts agràries en la qual es limita l'aportació de nitrogen no superant els 210 kg per hectàrea i any de forma temporal, per a rebaixar a 170 kg.
  
Tenint en compte que la instal·lació ha de comptar amb totes les mesures higienicosanitàries exigides en la legislació vigent.
  
Atés necessària la integració paisatgística de la instal·lació en el medi.
  
Atés que el projecte examinat constitueix un dels supòsits fàctics en els que resulta preceptiva la formulació d'una Declaració d'Impacte Ambiental, prèvia a la resolució administrativa que s'adopte per a la seua aprovació definitiva, segons es desprenen de l'art. 5é de la Llei d'Impacte Ambiental i concordants del seu Reglament.
  
Donat que en l'expedient s'han observat els tràmits previstos en el Decret 162/90, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en les altres disposicions que li són d'aplicació.
  
Vist que l'article cinqué del Decret 162/90, del 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, d'Impacte Ambiental, atribueix la competència a l'Òrgan Ambiental, per a les declaracions i estimacions d'impacte ambiental dels projectes als quals s'aplique aquesta llei.
  
Tenint en compte que el Reglament Orgànic i Funcional de la Conselleria de Medi Ambient, aprovat per Decret 90/1999, de 30 de juliol, del Govern Valencià, atribueix a la Direcció General de Planificació i Gestió del Medi la competència sobre l'avaluació de l'impacte ambiental.
  
Per tot això i fent ús de les facultats que tinc legalment atribuïdes, formule la següent
  
Declaració d'impacte ambiental
  
Primer
  
Estimar acceptable, als sols efectes ambientals i sense perjudici de la prèvia obtenció de les autoritzacions sectorials que li siguen d'aplicació, el projecte de Granja porcina d'engreixament situada en el Paratge Vallejo Monteros, polígon 8, parcel·la 63 a i b al terme municipal de Fuenterrobles (València) i el promotor del qual és Mocaher, SL. sempre que es complisquen els següents condicionants, a més del que disposa l'Estudi d'Impacte Ambiental i ampliacions, sempre que no entren en contradicció amb aquests:
  
1. Prèviament a la seua aplicació com abonat en camps de cultiu, el purí se sotmetrà al tractament proposat en l'última ampliació de l'Estudi presentada (a base d'activador biològic) i, no obstant això, es complementarà amb qualsevol altre sistema que millore la seua eficàcia: separació sòlid - líquid, agitació o aireig, etc.
  
2. Una vegada posat en marxa el tractament dels purins es duran a terme anàlisi que permeten conèixer l'eficàcia del mateix, almenys durant el primer any, realitzant una anàlisi abans de començar el tractament que servisca com a blanc. Aquestes anàlisis, que s'efectuaran per empresa col·laboradora de l'administració, es presentaran davant d'aquesta Direcció General i en funció dels resultats es podran aplicar, cas de ser necessari, les correccions oportunes al tractament. Entre els paràmetres a analitzar es trobaran com a mínim: pH, conductivitat, sòlids en suspensió, DBO5, DQO, N total, N amoniacal, P, K, coliformes totals, coliformes fecals i estreptococs fecals.
  
3. La dosi d'abonat no superarà els 210 kg de nitrogen per hectàrea i any de forma temporal, per a rebaixar a 170 kg, d'acord amb el Reial Decret 261/1996 sobre protecció de les aigües contra la contaminació produïda per nitrat procedents de fonts agràries. L'abonat amb el purí tractat només es realitzarà sobre parcel·les dedicades a cultius, i es rebutjarà la resta de parcel·les. El purí en aplicar-lo com a adob se soterrarà mitjançant pas d'arada.
  
4. Les parets i solera de les fosses de dejecció davall les naus, fossa de purí exterior i fossa de cadàvers es construiran amb materials i de forma que reste garantida la seua impermeabilitat.
  
5. L'explotació comptarà amb tanca perimetral, gual sanitari, malla en buits que impedisca l'accés a l'interior de les instal·lacions d'animals que puguen ser vectors de malalties, i la resta de mesures higiénico-sanitàries exigides en la legislació vigent en la matèria.
  
6. Integració de l'activitat en el medi mitjançant acabat de paraments exteriors amb materials i colors propis de l'entorn. Com a mesura d'integració paisatgística es mantindrà arbratge al voltant de les naus i es plantarà a lament a l'explotació utilitzant espècies d'entre les següents: Pinus halepensis (Pi blanc), Quercus ilex subsp. rotundifolia (Carrasca), Olea europaea (Olivera), i arbustives: Juniperus oxycedrus (Càdec), Juniperus phoenicea (Savina negra) i Rhamnus lycioides (Arç negre).
  
7. Qualsevol variació que es produïsca tant en el tractament com en el posterior destí dels residus es comunicarà a aquesta Direcció General.
  
Segon
  
Notificar a les persones interessades que contra la present resolució, per ser un acte de tràmit que no posa fi al procediment ni produeix indefensió, no hi escau cap recurs; sense perjudici d'utilitzar els mitjans que en defensa del seu dret s'estimen pertinents.
  
Tercer
  
Publicar en el Diari Oficial de la Generalitat Valenciana la present Declaració d'Impacte Ambiental, d'acord al que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.
  
València, 25 de gener de 2000.- La directora general de Planificació i Gestió del Medi: Amparo Monrós Chancosa.
  
Declaració d'impacte ambiental
  
Vist l'expedient 417/98-AIA sobre el Projecte de Millora del traçat de la carretera CV-723 (AV-1301), Dénia - els Poblets (tram Alberca), promogut per la Diputació Provincial d'Alacant i que afecta el terme municipal de Dénia.
  
Vist que, en data 10 d'agost de 1998, la Diputació d'Alacant va remetre el document tècnic i l'Estudi d'Impacte Ambiental corresponents a les obres de millora del traçat de la carretera CV-723 (AV-1301), Dénia - els Poblets (tram Alberca).
  
Donat que l'Estudi d'Impacte Ambiental corresponent al Projecte de Millora del traçat de la carretera CV-723 (tram Alberca) ha sigut sotmès a informació pública mitjançant anunci de la Diputació Provincial d'Alacant publicat en el Butlletí Oficial de la Província d'Alacant núm. 218 de data 23 de setembre de 1998, sense que s'haja presentat cap al·legació, d'acord a la certificació de la Diputació d'Alacant remesa en data 12 de novembre de 1998.
  
Vist que el projecte contempla la rectificació del traçat de la carretera CV-723 la qual cosa comporta l'execució d'una nova obra de pas sobre el barranc de l'Alberca ampliant la plataforma per a obtenir una calçada de 6 m i voreres de 2 m. Se situa en la comarca de la Marina Alta i uneix les poblacions de Dénia i Miraflor, l'ús del sòl en la zona d'afecció és agrícola constituït fonamentalment per cultius de cítrics, concretament taronges i mandarines.
  
Donat que l'Estudi d'Impacte Ambiental inclou un informe d'Impacte sobre el Patrimoni concloent què es pot afirmar la no existència coneguda o en superfície de cap resta patrimonial de naturalesa arqueològica, arquitectònica o etnogràfica que poquera entorpir el normal desenvolupament de les obres projectades.
  
Vist que l'Estudi d'Impacte Ambiental estableix com a mesures protectores i correctores, entre altres, les següents:
  
Suspensió del transport i abocament de terres els dies de fort vent per a evitar la formació de pols, així com regs periòdics.
  
Tenir cura de l'estat dels motors de la maquinària per a reduir l'emissió de gasos.
  
Els àrids a emprar hauran de procedir de pedreres en explotació.
  
Els productes sobrants es dipositaran en abocadors legalitzats.
  
S'ocuparà la superfície estrictament necessària.
  
Recuperació de la traça abandonada, tombant el ferm i aportant terra vegetal.
  
Canvi periòdic de filtres i oli en tallers pròxims.
  
No utilitzar herbicides durant el manteniment.
  
Tenint en compte que l'Estudi d'Impacte Ambiental estableix un Programa de Vigilància i Control en el qual s'enumeren una sèrie de mesures tals com:
  
Ubicació d'instal·lacions.
  
Estat de la maquinària.
  
Abastiment de combustible i canvi d'oli.
  
Desbrossament.
  
Aprofitament de les terres vegetals.
  
Recuperació de trams de carretera abandonada.
  
Estesa de terres vegetals en talussos i trams recuperats.
  
Restitució al seu estat inicial de les zones ocupades per l'obra (zones d'emmagatzematge, apilament, camins de servei...).
  
Restitució d'accessos i camins afectats.
  
Vist que en el Pressupost del Projecte no es recull cap partida pressupostària per a l'adopció de les mesures protectores i correctores proposades; tampoc apareix partida pressupostària per a dur a terme el programa de vigilància ambiental.
  
Atés que en l'Estudi d'Impacte Ambiental no s'hi concreta la localització prevista per a l'obertura de préstecs ni per al condicionament d'abocadors, ambdues activitats recollides entre els supòsits contemplats en la legislació pels quals resulta preceptiva la formulació de Declaració o, si és procedent, Estimació d'Impacte Ambiental, pel que en el cas de no utilitzar instal·lacions ja autoritzades i calguen noves obertures, s'hauran de sotmetre aquestes al procediment d'avaluació d'impacte ambiental.
  
Tenint en compte que el projecte examinat constitueix un dels supòsits fàctics en els quals resulta preceptiva la formulació d'una Declaració d'Impacte Ambiental, prèviament a la resolució administrativa que s'adopte per a l'aprovació definitiva d'aquell, segons es desprenen de l'article cinqué de la Llei d'Impacte Ambiental i concordants del seu Reglament.
  
Atés que en l'expedient s'han observat els tràmits previstos en el Decret 162/90, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental, en la Llei 2/1989, de 3 de març, de la Generalitat Valenciana, i en la resta de disposicions que li són d'aplicació.
  
Tenint en compte que l'article cinqué del Decret 162/90, del 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/89, d'Impacte Ambiental la competència a l'Òrgan Ambiental, per a la Declaració d'Impacte Ambiental dels projectes als quals s'aplique aquesta llei.
  
Atés el Reglament Orgànic i Funcional de la Conselleria de Medi Ambient, aprovat mitjançant Decret 90/1999, de 30 de juliol, del Govern Valencià, atribueix a la Direcció General de Planificació i Gestió del Medi la competència sobre l'avaluació de l'impacte ambiental.
  
Per tot això, i fent ús de les facultats que tinc legalment atribuïdes, formule la següent:
  
Declaració d'impacte ambiental
  
Primer
  
Estimar favorable, als sols efectes ambientals, el Projecte de Millora del traçat de la carretera CV-723 (AV-1301), Dénia - els Poblets (tram Alberca), promogut per la Diputació d'Alacant, sempre que se complisquen les mesures protectores i correctores contingudes en l'estudi d'impacte ambiental, així com els següents condicionants:
  
Els materials de farciment i el llast per a bases i subbases que foren necessàries per a l'execució del projecte, s'obtindran de préstecs i/o canteres existents i legalment autoritzades. En cas de noves obertures se sotmetran aquestes al procediment de Declaració d'Impacte Ambiental.
  
De la mateixa manera, el lloc que s'esculla com a abocador o escombraria, de no tractar-se d'un abocador de residus degudament identificat i legalitzat, s'haurà de sotmetre al procediment d'Estimació d'Impacte Ambiental.
  
No es permetran en cap cas i sota cap concepte extraccions o abocaments de materials de manera indiscriminada i sense l'obtenció dels preceptius permisos legals, incloent els derivats del compliment de la legislació d'impacte ambiental.
  
S'inclourà en el plec de Prescripcions Tècniques Particulars del Projecte la legislació en matèria de Medi Ambient.
  
En la Memòria del Projecte, en el seu apartat "documents que componen el projecte", s'inclourà l'enumeració de l'Estudi d'Impacte Ambiental.
  
Durant la fase d'execució de les obres, es tindran en compte la no producció d'afeccions sobre la població. Per a això es prohibirà la realització de treballs que puguen perjudicar el descans nocturn de la població, tant per impactes sonors com per vibracions molestes, o per elevada lluminositat.
  
Així mateix, s'adaptarà el pla d'obra de manera que es minimitzen les afeccions a la població en època estival en la qual augmenta l'afluència de personal en la zona.
  
En tots els talussos s'haurà d'efectuar una aportació de terra vegetal d'almenys 20 cm d'espessor i s'haurà de procedir a la revegetació mitjançant hidrosembra i a l'aplicació dels regs necessaris per al perfecte desenvolupament de la vegetació, procedint a més a les cures i reposició en qüestió que resulten pertinents.
  
Si durant l'execució de les obres aparegueren restes arqueològiques es paralitzaren aquestes i s'haurà de comunicar immediatament la troballa a la Direcció General de Patrimoni Artístic de la Conselleria de Cultura i Educació, adoptant les mesures pertinents en ordre a la seua protecció i conservació, de conformitat amb el que preveuen els articles 63 i 65 de la Llei 4/1998, d'11 de juny, de Generalitat Valenciana, del Patrimoni Cultural Valencià.
  
La Direcció d'Obra exigirà, una vegada executades i acabades les obres, la retirada a abocador controlat de tots aquells enderrocs, materials sobrants i la resta d'elements o restes d'obra que hagen estat dipositats, abocaments o abandonats en qualsevol àrea de terreny que s'haja vist afectada per les obres projectades.
  
Es recorda al promotor la prohibició de realitzar qualsevol abocament no autoritzat en la zona. En tot cas els canvis d'oli, filtres i qualsevol altre residu de manteniment de maquinària i vehicles hauran de ser degudament gestionats per taller o gestor autoritzat de Residus Tòxics i Perillosos.
  
Una vegada finalitzada l'obra i dins dels sis primers mesos següents es presentarà davant aquesta Direcció General, com a part del Programa de Vigilància Ambiental, informe acompanyat de reportatge fotogràfic de l'aplicació de les mesures de restauració executades d'acord amb les directrius plantejades.
  
La Direcció d'Obra exigirà el compliment de les mesures protectores i correctores contingudes en l'Estudi d'Impacte Ambiental com també dels condicionants de la present Declaració d'Impacte Ambiental, per a la qual cosa s'establiran en el Pressupost del Projecte, amb anterioritat a l'inici de les obres, les partides pressupostàries necessàries.
  
Segon
  
Notificar a les persones interessades que contra la present resolució, per no ser un acte definitiu en via administrativa, no hi escau cap recurs, la qual cosa no és inconvenient perquè es puguen utilitzar els mitjans que en defensa del seu dret estimen pertinents.
  
Tercer
  
Publicar en el Diari Oficial de la Generalitat Valenciana la present Declaració d'Impacte Ambiental, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'execució de la Llei 2/1989, de 3 de març, d'Impacte Ambiental.